Peter Simon : A bádogtető (The Tin Roof) – 2000

Műforma: installáció-szobor / sound art

A mű leírása:

*A „Bádogtető" audio installáció, hallható szobor. Egy szobor, ahol a hallgató éppúgy része a tárgynak mint a funkciónak. A „Bádogtető" egy bádoglapokkal fedett tető, mint a párizsi háztetők. A tetőn négy antenna. Egy fejhallgatószerűség segítségével a látogató belehallgathat a tető alól jövő hangokba és zajokba. Lehetősége nyílik közelebb kerülni a tető alatt zajló élethez, belehallgatni a képzeletbeli ház zajaiba, melyeket a négy antenna közvetít. Minden egyes antenna a ház és lakói életének más-más aspektusát közvetíti. A tetőn sétálva a látogató a négy hangforrást tetszés szerint keverheti fejhallgatójában. A hangjelek erőssége az antennáktól való távolságtól függ. A fejhallgató elektronikus vevőkészüléke automatikusan választja ki a legerősebb jelet. A teton mozogva a fejhallgató létrehozza saját akusztikus világát.*

A mű központi elemének tekinthető talán a belehelyezkedés, az adott állapotok-terek-érzetek visszaadása az elemzett környezetről. Kontextusba helyezi az új – mint hatás – megjelenését és a megszokott, már-már fel sem tűnő események sokaságából adódó kapcsolatrendszert, ellentétpárt. A kivetülés, mely szerint egy képzeletbeli ház zajai, sajátos mozzanatai jelennek meg a látogatónak alkalmassá teszik, illetve megadják a lehetőségét a tér és érzet közti kapcsolat megfelelő kihasználásának. Az öntudat és a befolyásolatlanság következtében a szemlélődő egyéni döntései tudatában járhatja be a teret vagy ha úgy tetszik a műalkotás aktív felületét. Mint ahogy az egy valós szituációban is a döntések, melyek akár kíváncsiságból, akár emlékekből eredő érdeklődésekre vagy akár illatokból történő befolyásolásból jönnek létre egy egységet alkotva kísérik az interakciót – melynek következtében megtörténik a műtárgy-a tudatosság- és az emberi akarat kohéziója.

Személyes "javaslat": a mű technikai kivitelezését illetően hiányolom a további - nem csak hangi és anyagi érzeteket kiváltó elemek elhelyezését, melyek segítségével a virtuális tér kommunikációja könyebbé, egyértelműbbé válhatna. Az ötlet és a mögöttes tartalom számomra abszolut elismert, elképzelhetőnek tartanám akár a technikai fejlődésből adódóan frissíteni a művet például térfelvételek valós idejű visszakodolásával, és annak spatializációjával.

